Rīgā

Datums skatāms laika zīmogā. Nr. 30-1/148-e

**SIA “Enviroprojekts”**

*Par viedokļa sniegšanu*

Pārtikas drošības, dzīvnieku veselības un vides zinātniskais institūts “BIOR” (turpmāk – Institūts) iepazinās ar SIA “Enviroprojekts” 16.05.2023. vēstuli Nr. 45/05-23 “Par viedokļa sniegšanu” un tai pievienoto dokumentu – Dabas aizsardzības pārvaldes 29.22.2022. vēstuli Nr. 4.9/6650/2022-N “Par ietekmes uz vidi novērtējuma ziņojumu smilts – grants un smilts ieguvei atradnē “Gramzda II”, kas adresēta Vides pārraudzības valsts birojam. SIA “Enviroprojekts” vēstulē lūgts paust Institūta viedokli par nesaskaņoti izveidota aizsprosta (akmens krāvuma) ietekmi uz Birztalas upes zivju resursiem. Informācija par aizsprosta (akmeņu krāvuma) raksturlielumi un izveidošanas mērķi saņemtajos dokumentos nav sniegta.

Institūts piekrīt Dabas aizsardzības pārvaldes 29.11.2022. vēstulē Nr. 4.9/6650/2022-N paustajam viedoklim, ka akmeņu krāvuma ietekme uz Birztalas upi ir daudz mazāka, nekā upes iztaisnošanai, Trekņu dzirnavu dīķa izveidošanai un Dižgramzdas HES ekspluatācijai. Ņemot vērā upes nelielo izmēru un jau esošās ietekmes, Institūts provizoriski novērtē, ka akmeņu krāvuma ietekme uz Birztalas uz saimnieciski izmantojamiem zivju resursiem, izteikta naudas izteiksmē, visticamāk, būs minimāla. Tomēr ir jāņem vērā arī tas, ka upju nosprostošana un mākslīgu zivju migrācijas šķēršļu izveidošana atstāj nelabvēlīgu ietekmi ne tikai uz saimnieciski izmantojamiem zivju resursiem, bet arī upes hidromorfoloģiskajiem raksturlielumiem un tās zivju faunas kvalitāti.

Ņemot vērā iepriekš minēto Institūts uzskata, ka attiecībā uz akmens krāvumu ir pieļaujami divi rīcības scenāriji. No upes un tās ihtiofaunas kvalitātes viedokļa labākais risinājums būtu aizsprostu demontēt un mērķus, kuru dēļ tas ir izveidots (ūdens ņemšana vai citi), nodrošināt citos, videi un zivju resursiem draudzīgākos veidos. Ņemot vērā akmeņu krāvuma atrašanās vietu un salīdzinoši nelielo ietekmi, ir pieļaujama arī tā saglabāšana. Ja krāvums tiks saglabāts, Institūts aicina veikt tā “legalizācija”, t.i., krāvuma un virs tā izveidotā uzpludinājuma ekspluatācijas noteikumu sagatavošanu, kā arī zivsaimnieciskās ekspertīzes par krāvuma ekspluatācijas ietekmi uz zivju resursiem veikšanu. Tas ļautu nākotnē izvairīties no potenciālām domstarpībām gan par krāvuma ekspluatācijas veidu, gan tā ietekmi uz zivju resursiem.

Direktors Aivars Bērziņš

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Abersons,*kaspars.abersons@bior.lv*

*AIVARS BĒRZIŅŠ*

*Laika zīmoga uzlikšanas laiks:24.05.2023 16:32:47 EEST*